kardosdrur/scandi-wiki huggingface dataset:
Dækshus (skib)

Et dækshus er en overbygning, som er anbragt på enten et skibs fribordsdæk  eller overbygningsdæk.

Et dækshus sider danner ikke en fortsættelse af skibssiderne, og er ikke et styrkeelement i et fartøjs opbygning, men skal opfylde et klassifikationsselskabs krav til et skibs opbygning, det vil sige at dækshuset konstrueres og befæstes så solidt, på relevante dæk, at de besidder tilstrækkelig lokal styrke.
 
Dækshuse benyttes til beboelse, navigering, nedgang til pumperum, maskinrum til losse- og laste faciliteter etc.

Flere dækshuse kan bygges oven på hinanden, overbygningsdæk,  som promenadedæk, bådedæk, komandobro etc.

Ekstern henvisning og kilde
Lærebog i Skibsteknik af Knud Hansen og H. A. Guldhammer, 1961, afsnit 74, side 92

Skibsterminologi
Skibsteknik
Vaggatem

Vaggatem (finsk: Vouvatusjärvi, Russisk: Ваггатем) er en sø på grænsen mellem Norge og Rusland. Den norske del ligger i Sør-Varanger kommune i Troms og Finnmark fylke, mens den russiske del ligger i Murmansk oblast.

Søer i Troms og Finnmark
Søer i Rusland
Murmansk oblast
Sør-Varanger
Kombiinstrument

Kombiinstrumentet (forkortelse for kombinationsinstrument, engelsk: Instrument Cluster) er instrumentblokken i motorkøretøjer (personbiler, lastbiler, motorcykler osv.), som er en sammensætning af speedometer, kilometertæller, omdrejningstæller, brændstofmåler, kølevæsketermometer og kontrollamper.

Hvor disse instrumenter tidligere var mekaniske og senere elektroniske, er de i dag for de meste mikrocomputere. Med indføring af mikroprocessorer og mikrocontrollere er det blevet muligt at benytte LCD-displays. Det nyeste udstyr er head-up displayet, som for første gang blev benyttet i 1980 i cockpittet på en flyvemaskine. For bedre læsbarhed benyttes fortsat for det meste viserinstrumenter, som dog drives af processorstyrede step-motorer. Som styreenhed er kombiinstrumentet tilsluttet køretøjets CAN-bus (en historisk, i dag betydningsløs forløber var U22CC-bussen, men også K-ledningen er blevet benyttet). Denne indsamler de nødvendige informationer fra de tilsluttede styreenheder som f.eks. motorstyring, ABS og ESP.

Yderligere tillægsfunktioner, som ofte varetages af kombiinstrumentet, er visning af urtiden − også med DCF77-synkronisering, visning af udetemperaturen − ofte forbundet med advarsel om glat føre, afstandsadvarsel med grafisk visning, kørecomputerfunktion, for speedometre styring af en eventuelt monteret fartskriver, oliestandsindikator, information om startspærre samt indsamling af informationer om motorbelastning og kørte kilometre (på simplere udførelser kun sidstnævnte), for at advisere føreren og ejeren om et kommende serviceeftersyn. Udover displays og kontrollamper er der for det meste også akustiske advarselstoner, f.eks. for glemt sikkerhedssele eller en hørbar tilbagemelding om blinklysets funktion. Disse tillægsfunktioner kan variere meget de enkelte bilfabrikanter imellem samt mellem de enkelte motor- og udstyrsvarianter indenfor samme modelserie.

I den seneste tid er kombiinstrumenterne blevet udvidet med informationer om navigation, multimediabenyttelse og mulighed for nødopkald. Udviklingen af kombiinstrumenter varetages i Tyskland af firmaerne VDO og Bosch, i Frankrig af firmaet Jaeger, i Storbritannien Lucas samt det amerikanske Delphi Corporation, som også har repræsentanter i Europa.

Noter

Litteratur 
 Karl-Heinz Dietsche, Thomas Jäger, Robert Bosch GmbH: Kraftfahrtechnisches Taschenbuch. 25. oplag, Friedr. Vieweg & Sohn Verlag, Wiesbaden, 2003,

Eksterne henvisninger 

Køretøjsteknologi
Menneske-maskine interaktion
Måleinstrumenter
Bildele
Færøske lagtingsmedlemmer 2011-2015

Liste over færøske lagtingsmedlemmer 2011–2015. Siden 2011 har Lagtinget på Færøerne haft 33 valgte medlemmer. Alle er valgt ved personstemmer på partilister i én valgkreds.

Faste medlemmer 
Her regnes med alle valgte medlemmer samt faste suppleanter for medlemmer af Færøernes regering.

Se også 
 Regeringen Kaj Leo Johannesen II
 Lagtingsvalget 2011

Referencer

Eksterne links 
 Lagtingsmedlemmer 
 Valgresultat 2011 

Lagtingsmedlemmer fra Færøerne
Lister over personer fra Færøerne
Christianias flag

Christianias flag er det flag, Fristaden Christiania bruger.

Flaget er rødt med tre gule prikker. Der er flere bud på, hvorfor flaget ser ud som det gør, men en tidligere indbygger i Christiania, Paul Tempels, har fortalt denne historie om flagets tilblivelse: I efteråret 1971, da Christiania var ganske nyt, var Paul og hans kæreste lige flyttet til Fredens Ark på Christiania. Hver dag stoppede en turistbus foran deres hjem, og derfor besluttede Paul at lave et navneskilt til fristaden, sammen med sin landsmand, nederlændingen Herman.

Paul og Herman tog til et sted, der hedder Mælkebøtten i dag. Der fandt de en gammel dør, en spand gul maling, og en større spand rød maling, som de valgte at bruge til skiltet. De malede døren rød, da der var mest rød maling, og skrev "Christiania", med gul skrift. Men da bogstaverne blev for tynde, valgte de at gøre de tre prikker over i'erne i "Christiania", større. Skiltet blev fastgjort til flagstangen ved Fredens Ark. På den finske nationaldag havde en gruppe finner drukket sig i hegnet, og kom til at køre ind i flagstangen, og skiltet blev derfor flyttet til Tinghuset, omtrent midt i Christiania, hvorfra det originale skilt næsten ikke har flyttet sig siden.

I start- og midt-'70erne var der planer om at løsrive Christiania fra Danmark. Paul Tempels var tiltænkt informationsministerposten, da han havde hængt en række opslagstavler op, over fristaden. Paul har senere udtalt, at han ikke ønskede posten, men det er en anden sag. Paul foreslog i denne forbindelse at bruge det gamle skilt med prikkerne som flag. Kort efter udbrød der gulsot på Fredens Ark, så Paul, og hans kæreste, der har sukkersyge, måtte flygte fra området. Da de halvandet år senere vendte tilbage til Christiania, var det rød-gule flag blevet Christianias varetegn.

Se også 
Christiania

Referencer 

Flag 
Flag fra Europa
Gustav Grüner til Kærup

Gustav Grüner (19. juli 1791 i Toksværd – 2. februar 1869 på Kærup) var en dansk godsejer og generalkrigskommissær, far til Gustav og Georg Grüner.

Han var søn af sognepræst Elias Grüner (1754-1818) og Charlotte Elisabeth Beyer (1757-1817). Grüner var skibskaptajn og senere forpagter af Spanager. I 1827 blev han ejer af Kærup ved Ringsted, hvor han 1841-42 lod opføre den nuværende hovedbygning. Han blev kammerherre, krigsassessor og generalkrigskommissær.

11. april 1816 ægtede han i Fuglebjerg Kirke Mariane Birgitte Røebye (1. april 1795 - 5. marts 1859).

Kilder 
 Opslag hos Finn Holbek

Krigskommissærer fra Danmark
Kammerherrer fra Danmark
Godsejere fra Danmark
Danskere i 1800-tallet
Gustav Grüner (flertydig)

Gustav Grüner er navnet på flere personer:

 Gustav Grüner (1688-1763) – dansk officer, godsejer (til Margård) og diplomat
 Gustav Grüner til Kærup (1791-1869) – dansk generalkrigskommissær, godsejer og kammerherre
 Gustav Grüner til Høstemark og Egense Kloster (1827-1897) – dansk officer, godsejer og kammerherre (Hans Gustav Grüner)
 Gustav Elias Grüner (1839-1928) - dansk hofjægermester og ejer af Frederikslund i Holte
 Gustava Emilie Grüner - dansk maler
 Gustav Grüner (generalmajor) - dansk officer, tidligere chef for Hærens Operative Kommando
Færøske lagtingsmedlemmer 2008-2011

Siden lagtingsvalget 2008, som blev holdt den 19. januar, har der været 33 medlemmer af Lagtinget på Færøerne. Dette er det første færøske lagting, hvor sammensætningen kun er afgjort gennem personstemmer på landsdækkende niveau, ikke via stemmer indenfor de tidligere syv valgkredse. Dette gør, at antallet af lagtingsmedlemmer fra Tórshavnsområdet på Streymoy er meget større end før (6 af 8 repræsentanter fra Tjóðveldi er herfra), og at antallet af medlemmer fra specielt Sandoy og Norðurstreymoy er mindsket betydeligt - fra tre mandater til en, Sandoy gik fra to mandater til et, Vágar og Norðoyar forholdt sig stabilt, Suðuroy fik fem, hvor de plejede at få fire mandater. Sammensætningen gør, at et gennemsnitligt lagtingsmedlem er en mand født i efterkrigstiden og bosat på Streymoy. Antallet af kvinder i tinget steg dog fra tre til syv.

Faste medlemmer 
Her regnes med alle valgte medlemmer samt suppleanter for medlemmer af Færøernes regering.

Eksterne links 
Lagtingsmedlemmer 
Varemedlemmer 
Valgresultat 2008 fra Kringvarp Føroya

Lagtingsmedlemmer fra Færøerne
Lister over personer fra Færøerne
Gustav Grüner til Høstemark og Egense Kloster

Hans Gustav Grüner (født 25. maj 1827 på Spanager, død 24. februar 1897 i København) var en dansk godsejer og officer, bror til Georg Grüner.

Liv 
Han var søn af godsejer og generalkrigskommissær Gustav Grüner. Grüner ejede herregårdene Høstemark og Egense Kloster og var samtidig officer, deltog i begge de slesvigske krige og sluttede sin karriere som oberstløjtnant. Han blev hofjægermester og kammerherre, Ridder af Dannebrog og Dannebrogsmand og bar Erindringsmedaljen for Krigen 1848-50 og Krigen 1864.

Ægteskaber 
Han blev gift 1. gang 30. juni 1860 i København med Fanny Caroline Henriette Halling (27. juni 1837 i København - 25. februar 1862 sammesteds), datter af William von Halling og Ernestine Caroline Amalie født komtesse Holck. 2. gang ægtede han 2. oktober 1863 i København Marie Achtonia Colette Sandholt (16. juni 1837 - 14. december 1871). 3. gang giftede Grüner sig 18. december 1873 i København med Anna Helene Juliane Ræder (6. maj 1836 i København - 2. august 1914 på Frederiksberg), datter af oberst Jacob Ræder og Caroline Amalie Baur.

Kilder 
 Theodor Hauch-Fausbøll, Patriciske Slægter: Fjerde Samling, Dansk Genealogisk Instituts Forlag 1919, s. 136.

Referencer 

Officerer fra Danmark
Kammerherrer fra Danmark
Godsejere fra Danmark
Danskere i 1800-tallet
Hofjægermestre fra Danmark
Personer i Treårskrigen fra Danmark
Personer i den 2. Slesvigske Krig fra Danmark
Riddere af Dannebrog
Ishavskatedralen

Ishavskatedralen er en kirke i Tromsø i 	Troms og Finnmark fylke i det nordlige Norge. Ishavskatedralen hedder egentlig Tromsdalen kirke, og har navnet efter sin karakteristiske form; de lyse felter og selve formen giver assosiationer til isbjerge.

Katedralen er opført i 1965, tegnet af den norske arkitekt Jan Inge Hovig (1920-1977).

Eksterne henvisninger 

 

Troms og Finnmark
Kirker i Norge
Ordine Nuovo

Ordine Nuovo var en italiensk nyfascistisk terrororganisation kulturel og udenomsparlamentarisk organisation, som blev grundlagt af Pino Rauti i 1956. Organisationen stod bag en række terrorangreb i Italien, blandt andet Bologna-massakren i 1980 på hovedbanegården i Bologna, hvor 85 mennesker blev dræbt.

Terrorgrupper
Antikommunistiske organisationer
Italiensk nyfascisme
Etableret i 1956
Pave Gregor 12.

Pave Gregor 12. født Angelo Coraria,(1335 i Venedig – 18. oktober 1417 i Recanati), var pave fra 1406, da han blev valgt, og afgik 4. juli 1415 for at afslutte det vestlige skisma, hvor tre paver samtidig gjorde krav på kirkens øverste embede. 

Indtil koncilet i Pisa 1409 var Gregor 12. pave i Rom og Benedikt 13. modpave i Avignon. Kirkemødet varede i 11 dage, og man enedes om, at de to paver blev erklæret for kættere, og de blev begge afsat og en tredje valgt, (Alexander 5.), men det førte kun til, at der nu var tre paver i stedet for to.

Skismaet blev afsluttet i forbindelse med koncilet i Konstanz (1414-18), hvor Gregor 12., som var den retmæssige pave, abdicerede, og Martin 5. blev valgt som ny pave. 

Den ene modpave, Johannes 23., som 1410 overtog posten efter Alexander 5., var på det tidspunkt i fangenskab og blev tvunget til at abdicere, og den anden, Benedikt 13., blev afsat. Han befandt sig i Spanien og havde kun ganske få tilhængere, men accepterede aldrig afsættelsen. 

Efter sin fratræden som pave blev han udnævnt til biskop af Macerata og til kardinalbiskop af Frascati og Porto. Han var den sidste pave, der fratrådte, indtil  pave Benedikt 16. gjorde det samme 28. februar 2013, henved 598 år senere.

Gregor 12. blev begravet i San Flaviano, katedralen i Recanati.

Noter 

Paver fra Italien
Personer fra Venedig
Paver der har abdiceret
Julianne Hough

Julianne Alexandra Hough (født 20. juli 1988) er en amerikansk professionel danser, country sanger og skuespiller. Hun er bedst kendt for at have været professionel mester i ABC's Dancing with the Stars to gange. Hun blev nomineret til en Creative Arts Primetime Emmy pris i 2007 for hendes fremragende koreografi. Hough fik en pladekontrakt med Mercury Nashville i december 2007. Hendes selvbetitlede debutalbum blev udgivet den 20. maj 2008 og debuterede som nr. 1 på Billboard Country Album listen og som nr. 3 på Billboard 200. 

Det solgte 67.000 eksemplarer i den første uge, og har i dag solgt over 320.000 eksemplarer i alt. Den 12. oktober 2008 udgav hun et ferie-album, Sounds of the Season: The Julianne Hough Holiday Collection, der pr. 5. januar 2009 har solgt 157.000 eksemplarer. Hendes første hovedrolle var i 2011 i genindspilningen af Footloose. Hun medvirkede også i dramafilmen Safe Haven sammen med Josh Duhamel i 2013.

Privatliv 
Julianne Hough datede Ryan Seacrest fra april 2010 til marts 2013.

Hun støttede Mitt Romney i 2012 i forbindelse med præsidentvalget.

Diskografi 
 Julianne Hough (2008)
 Sounds of the Season: The Julianne Hough Holiday Collection (2008)

Filmografi 
2001 -	Harry Potter og De Vises Sten
2010 -	Burlesque
2011 -	Footloose	
2012 -	Rock of Ages	
2013 -	Safe Haven	
2013 -	Paradise
2015 -	Curve
2016 -	Dirty Grandpa

Noter

Eksterne henvisninger 

 

Filmskuespillere fra USA
Skuespillere fra Utah
Dansere fra USA
Countrymusikere
Alpint skiløb under vinter-OL 2010

De alpine skiløb under Vinter-OL 2010 blev afholdt ved Whistler i Canada. Konkurrencerne bliver afholdt mellem 12. og 22. februar 2010.

Medaljer

Mændenes discipliner

Kvindernes discipliner

Eksterne henvisninger 

 Resultater hos fis-ski.com

Sportsgrene under vinter-OL 2010
2010
Freestyle skiløb under vinter-OL 2010

Freestyle skiløb konkurrencerne blev afholdt ved Cypress Mountain i Canada. Fra den 13-15. Februar

Medaljer

Mændenes discipliner

Kvindernes discipliner 

Vinter-OL 2010
2010
Riddick (film)

Riddick er en  science fiction actionfilm med Vin Diesel i hovedrollen som Riddick. Det er den tredje film i The Chronicles of Riddick filmserien og er både skrevet og instrueret af David Twohy som sine forgængere. Filmen havde biografpremiere den 5. september 2013 i Danmark og den 6. september 2013 i USA.

Medvirkende 

 Vin Diesel som Richard B. Riddick
 Katee Sackhoff som Dahl
 Jordi Mollà som Santana
 Bokeem Woodbine som Moss
 Dave Batista som Diaz
 Nolan Gerard Funk som Luna
 Karl Urban som Lord Vaako

Eksterne henvisninger

Fodnoter 

Amerikanske film fra 2013
Science fiction-film fra USA
Darja Domratjeva

Darja Vladímirovna Domratjeva (  ;  ), født den 3. august 1986 i det nuværende Hvideruslands hovedstad Minsk (dengang beliggende i Sovjetunionen), er en hviderussisk skiskytte og olympisk medaljevinder.

Darja Domratjeva flyttede som fireårig med sine forældre til Njagan i Sibirien, hvor hun voksede op i den by, hendes forældre, som arkitekter, var med til at skabe næsten fra grunden. Hun startede med at løbe på ski som seksårig og med skiskydning i 1999. Domratjeva læste sportsledelse på universitetet i Tjumen i 2002-2003. Familien flyttede efterfølgende tilbage til Minsk og i 2005 fik hun sin juniorlandsholdsdebut og blev juniorverdensmester i både sprint- og jagtstart-disciplinerne. I 2006 kom hun på det rigtige hviderussiske landshold og debuterede i skiskydnings-verdenscuppen i sæsonen 2006/07. Hun fik sin første top 10-placering allerede i sin tredje konkurrence.

Darja Domratjeva vandt bronze i distance-disciplinen ved OL 2010 i Vancouver, Canada. Hun har desuden vundet to guldmedaljer ved VM i skiskydning samt tre VM-sølv og een VM-bronze. I verdenscup-sammenhæng har hun vundet 47 podiepladser, hvoraf de 11 er sejre.

Hun blev nr. 2 i den samlede verdenscup i sæsonen 2011/12 efter tyskeren Magdalena Neuner, og i 2014/15 vandt hun verdenscuppen.

Domratjeva er gift med den norske skiskytte Ole Einar Bjørndalen, og de har en datter sammen.

Domratjevas forheksede bane 1 i Oberhof 
Domratjevas måske største sportslige brøler lavede hun i verdenscup-fællesstarten i Oberhof, (Tyskland) den 11. januar 2009. Ved anden skydning lå hun forrest og hun satte alle fem skud, bortset fra at hun havde skudt stående i stedet for liggende. Hun opgav lidt senere da det kunne udløse en tidsstraf på 10 min.

Sjovt nok var hun lige ved at lave en lignende brøler ved selvsamme verdenscup-stævne året efter. Hun lå igen i front, denne gang alene et godt stykke foran konkurrenterne på vej til tredje skydning. Igen skød hun fra bane 1. Hun nåede at skyde tre fejlskud på nabobanens målskiver før hun opdagede fejlen og rettede ind på de rigtige målskiver, og derefter brændte hun det ene af de sidste to skud. Domratjeva sluttede dog flot af som nr. 9, på trods af at hun havde være ude på hele syv strafrunder.

Kilder

Eksterne henvisninger 

 
 
 

Skiskytter fra Hviderusland
Olympiske mestre fra Hviderusland
Olympiske sølvmedaljevindere fra Hviderusland 
Olympiske bronzemedaljevindere fra Hviderusland
Deltagere for Hviderusland ved vinter-OL 2010
Deltagere for Hviderusland ved vinter-OL 2014
Medaljevindere ved vinter-OL 2014
Skiskytter ved vinter-OL 2014
Skiskytter ved vinter-OL 2010
Medaljevindere ved vinter-OL 2018
Poecile

 
Poecile er en slægt af mejsefugle, der er udbredt med 15 arter i Nordamerika, Europa og Asien. 

Sumpmejse og fyrremejse er kendt fra Danmark.

Arter 
Europæiske arter
 Sumpmejse Poecile palustris 
 Sørgemejse Poecile lugubris
 Fyrremejse Poecile montanus
 Lapmejse Poecile cinctus

Øvrige arter
 Korttoppet sumpmejse Poecile hypermelaenus
 Poecile weigoldicus (engelsk navn: "Sichuan Tit")
 Carolinamejse Poecile carolinensis
 Amerikansk fyrremejse Poecile atricapillus
 Bjergmejse Poecile gambeli
 Mexicomejse Poecile sclateri
 Hvidbrynet mejse Poecile superciliosus
 Brunmejse Poecile davidi
 Canadamejse Poecile hudsonicus
 Kastanjerygget mejse Poecile rufescens
 Broget mejse Poecile varius

Kilder og henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Mejser
Sundhedsministre fra Færøerne

Sundhedsministeren (færøsk: Landsstýrismaðurin í heilsumálum eller heilsumálaráðharrin) har siden 1968 været en ministerpost i Færøernes regering. Sundhedspolitik har i stor grad fulgt socialpolitik, når departementsstrukturen skulle bestemmes, men fik sit eget ministerium i 2008. Stillingen har siden starten været domineret af venstreorienterede ministre, og er flere gange tildelt partier, som er endt op som kortvarige i færøsk politik. Stillingen var stærkt præget af hyppige udskiftninger fra slutningen af 1980'erne og frem til 2004. Social- og Sundhedsministeriet blev igen delt op i Sundhedsministeriet og Socialministeriet i 2008.

Noter 

Lister over personer fra Færøerne
Éponine

Éponine (eller Jondrette pigen) (1815 – 1832) er en fiktiv person fra romanen Les Misérables af Victor Hugo.

Thénardiers ældste datter. Som barn blev hun forkælet af sine forældre, men ender som gadebarn, da hun når pubertetsalderen. Hun er medvirkende til sin fars forbrydelser og lægger planer for at tjene penge. Hun er blindt forelsket i Marius. På hans anmodning, finder hun Valjean og Cosettes hus for ham og fører ham bedrøvet derhen. Hun forhindre også sin far, Patron-Minette og Brujon i at stjæle i huset under et af Marius’ besøg for at møde Cosette. Efter at have forklædt sig som en dreng, manipulerer hun Marius til at tage til barrikaden, i håbet om at de vil dø sammen. Men hun redder hans liv ved at række sin hånd ud for at stoppe en soldats kugle, som var rettet mod Marius; hun er dødeligt såret da kuglen går gennem hendes hånd og ud af ryggen. Hendes sidste ønske er, at Marius vil kysse hende på panden, når hun er død. Han opfylder hendes ønske af medlidenhed for hendes hårde liv.

Fiktive personer
Sløserup Langhøj

Sløserup Langhøj er en gravhøj fra yngre stenalder i udkanten af landsbyen Sløsserup i Guldborgsund Kommune. Højen er berejst af Nationalmuseet i 1879 og 1954, og af Skov- og Naturstyrelsen i 1984. Der er ikke gjort fund i højen.

Galleri

Link
 Fund og fortidsminder

Fredede fortidsminder i Danmark
Guldborgsund Kommune
Dag Vidar Hanstad

Dag Vidar Hanstad (født 3. december 1962) er en norsk tidligere håndboldspiller og journalist. I dag er han førsteamanuensis og leder for Sektionen for kultur og samfund ved Norges idrettshøgskole (NIH). Hans speciale er doping og antidoping, medier, topatletik og sportsarrangementer. Hanstad leder et forskningsprojekt om sportsarrangementer som delvist er finansieret af Kulturdepartementet, Norges idrettsforbund samt den og olympiske og paralympiske komite (NIF). Projektet har især fokus på frivillig arbejdskraft under arrangementerne. Siden 2012 har forskningen vært knyttet til Ungdoms-OL (Youth Olympic Games).

Karriere 
Hanstad tog sin doktorgrad på NIH i 2009. Afhandlingen havde titlen Anti-Doping in Sport. A Study of Policy Development since 1998. Før han blev ansat ved NIH i 2004 arbejdede han bl.a som journalist, kommentator og sportsredaktør på Aftenposten, Dagbladet, Fædrelandsvennen, Nordlandsposten og Østlendingen.

Håndboldkarriere 
 A-landsholdet: 138 kampe 1980-90
 Bodø HK, var træner på niveau 2 og 1 1990-93
 Fredensborg/Ski, spillede på niveau 1 1985-90
 Kristiansand IF, spillede på niveau 1 1984-85
 Elverum IL, spillede og trænede på niveau niveau 2 1975-84

Eksterne henvisninger 

Håndboldspillere fra Norge
Håndboldspillere fra Bodø Håndballklubb
Journalister fra Norge
Borgmestre i Thorshavn

Borgmestre i Thorshavn er en liste over borgmestre i Tórshavn Kommune, på Færøerne, i perioden 1904 − 2013.  

Alle har tilhørt et af Færøernes politiske partier (men disse har opstillet lister med ret varierende navne), og flertallet har siddet på Lagtinget i kortere eller længere perioder. 

Mange af borgermestrene har haft baggrund som allerede fremtrædende personer i lokalsamfundet før de blev indsat i embedet. 

Syv var forretningsfolk (direktører, købmænd, skibsredere og prokurister), tre var offentlig ansatte (arkivar, bibliotekar, lærer), to var økonomer (regnskabsførere og revisorer), én var sysselmand, én var apoteker, én var journalist, én var sekretær, én var arkitekt, den Tidligere har baggrund som forsikringsagent, og  den nuværende baggrund som gymnasielærer.

Borgermestrene er som regel tiltrådt ved årsskiftet, efter at kommunestyrevalg og det konstituerende kommunestyremøde har fundet sted et par måneder før.

Borgmestre

Litteratur 
Býráðslimir í Tórshavn síðan 1909. Tórshavnar kommuna, 2009. (PDF )

Thorshavn
Kommunalpolitikere fra Færøerne
Tórshavn
Sløserup Rundhøj

Sløserup Rundhøj er en gravhøj med jættestue fra yngre stenalder i udkanten af landsbyen Sløsserup i Guldborgsund Kommune. Højen er berejst af Nationalmuseet i 1879, 1921 og 1954, og af Skov- og Naturstyrelsen i 1984. Der er fundet 22 stenflækker ved undersøgelsen i 1921. Disse flækker er i dag i Nationalmuseets magasin.

Galleri

Link
 Fund og fortidsminder

Fredede fortidsminder i Danmark
Guldborgsund Kommune